Ministru kabineta noteikumu projekta

„Grozījumi Ministru kabineta 2004.gada 13.aprīļa noteikumos Nr.286 „Veselības ministrijas nolikums””

sākotnējās ietekmes novērtējuma ziņojums

(anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2004.gada 13.aprīļa noteikumos Nr.286 „Veselības ministrijas nolikums”” (turpmāk – noteikumu projekts) izstrādāts saskaņā ar Ministru kabineta 2012.gada 21.februāra rīkojuma Nr.101 „ Par Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju ” (turpmāk – MK rīkojums Nr.101) 1., 2. un 17.punktu.Atbilstoši Ministru kabineta 2011.gada 7.septembra rīkojuma Nr.436 „Par Veselības norēķinu centra un Veselības ekonomikas centra reorganizāciju”’ (turpmāk – MK rīkojums Nr.436) 1.punktam, 2011.gadā tika reorganizētas veselības ministra pakļautībā esošās tiešās pārvaldes iestādes – Veselības norēķinu centrs (turpmāk – VNC) un Veselības ekonomikas centrs (turpmāk – VEC), tās apvienojot, un ar 2011.gada 1.novembri izveidojot jaunu veselības ministra pakļautībā esošu tiešās pārvaldes iestādi – Nacionālo veselības dienestu (turpmāk – NVD). |
| 2. | Pašreizējā situācija un problēmas | MK rīkojums Nr.101 paredz 2012.gada 1.aprīlī izveidot veselības ministra pakļautībā esošu tiešās pārvaldes iestādi „Slimību profilakses un kontroles centrs” (turpmāk – SPKC), savukārt valsts aģentūra “Latvijas Infektoloģijas centrs” (turpmāk – LIC) beidz pastāvēt. Atbilstoši MK rīkojuma Nr.436 1.punktam, 2011.gadā tika izveidota jauna veselības ministra pakļautībā esoša tiešās pārvaldes iestāde – NVD, apvienojot VNC un VEC.Līdz ar to ir nepieciešams MK noteikumos precizēt Veselības ministrijas padotības iestāžu sarakstu:1. svītrojot LIC;
2. aizstājot VEC ar NVD;
3. svītrojot VNC;
4. papildinot ar SPKC.

Ministru kabineta 2004.gada 13.aprīļa noteikumu Nr.286 „Veselības ministrijas nolikums” (turpmāk – MK noteikumi) 5.1.7.punkts nosaka Veselības ministrija veic uzdevumu – īsteno sabiedrības veselības veicināšanas politiku, izstrādā veselības veicināšanas programmas un veic to īstenošanas metodisko vadību. SPKC mērķis ir sabiedrības veselības politikas īstenošana valstī epidemioloģiskās drošības un slimību profilakses apakšjomās. Ņemot vērā, ka turpmāk sabiedrības veselības politikas īstenošanu veiks SPKC, ir nepieciešams precizēt MK noteikumu 5.1.7.punktā noteikto uzdevumu, izsakot to jaunā redakcijā – uzraudzīt un koordinēt veselības veicināšanas īstenošanu, arī reģionālajā līmenī.  |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar |
| 4. | Tiesiskā regulējuma mērķis un būtība | Noteikumu projekts paredz veikt grozījumu MK noteikumos, precizējot Veselības ministrijas padotības iestāžu sarakstu:1. svītrojot LIC;
2. aizstājot VEC ar NVD;
3. svītrojot VNC;
4. papildinot ar SPKC .

Noteikumu projekts paredz veikt grozījumu, precizējot Veselības ministrijas uzdevumu sabiedrības veselības jomā. Ņemot vērā, ka turpmāk sabiedrības veselības politikas īstenošanu veiks SPKC, tiek precizēts MK noteikumu 5.1.7.punktā noteiktais uzdevums, izsakot to jaunā redakcijā - uzraudzīt un koordinēt veselības veicināšanas īstenošanu, arī reģionālajā līmenī. Noteikumu projekts atrisinās 2.punktā minētās problēmas. |
| 5. | Projekta izstrādē iesaistītās institūcijas | Noteikumu projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Plaša sabiedrības iesaistīšana nebija lietderīga, jo MK noteikumu projekts paredz Veselības ministrijas darbības jautājumus. |
| 7. | Cita informācija | Nav |

Anotācijas II, III sadaļa – *projekts šo jomu neskar.*

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nepieciešams izstrādāt Ministru kabineta noteikumu projektu „Slimību profilakses un kontroles centra nolikums” (VSS-167, 23.02.2012. Valsts sekretāru sanāksme, prot. Nr. 8 24. §), jo tiek izveidota jauna Veselības ministrijas padotības iestāde SPKC. Ņemot vērā, ka SPKC tiks izveidots, pārņemot pārvaldes uzdevumus no LIC, NVD un Veselības inspekcijas (turpmāk – VI), ir nepieciešams:1. veikt grozījumus šādos normatīvajos aktos:
* 2011.gada 1.novembra Ministru kabineta noteikumos Nr.850 „Nacionālā veselības dienesta nolikums”,
* 2008.gada 5.februāra Ministru kabineta noteikumos Nr.76 „Veselības inspekcijas nolikums”,
1. atzīt par spēku zaudējušiem Ministru kabineta 2005.gada 4.janvāra noteikumus Nr.8 "Valsts aģentūras „Latvijas Infektoloģijas centrs” nolikums".

Ar SPKC izveidošanu, LIC, NVD, VI reorganizāciju saistītos tiesību aktu projektus izstrādās Veselības ministrija. |
| 2. | Cita informācija | Nav |

Anotācijas V, VI sadaļa – *projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | LIC, NVD |
| 2. Projekta izpildes ietekme uz pārvaldes funkcijām | MK noteikumu projekts neparedz sašaurināt vai paplašināt pārvaldes funkcijas.  |
| 3. Projekta izpildes ietekme uz pārvaldesinstitucionālo struktūru.Jaunu institūciju izveide | Atbilstoši MK rīkojumam Nr.101 ar 2012.gada 1.aprīli tiek izveidota jauna veselības ministra pakļautībā esoša tiešās pārvaldes iestāde SPKC. Atbilstoši MK rīkojumam Nr.436, 2011.gadā ir izveidota jauna veselības ministra pakļautībā esoša tiešās pārvaldes iestāde – NVD. |
| 4. Projekta izpildes ietekme uz pārvaldesinstitucionālo struktūru.Esošu institūciju likvidācija | Atbilstoši MK rīkojuma Nr.101 2.punktam, ar 2012.gada 1.aprīli LIC beidz pastāvēt. Atbilstoši MK rīkojuma Nr.436 1.punktam, 2011.gadā tika reorganizētas veselības ministra pakļautībā esošās tiešās pārvaldes iestādes – VNC un VEC, tās apvienojot. |
| 5. Projekta izpildes ietekme uz pārvaldesinstitucionālo struktūru.Esošu institūciju reorganizācija | Atbilstoši MK rīkojumam Nr.101 SPKC veiks tādus pārvaldes uzdevumus sabiedrības veselības jomā, ko līdz šim veica NVD un VI, līdz ar to VI un NVD tiek reorganizēts. |
| 6. Cita informācija | Nav |

Veselības ministre I.Circene

28.03.2012 10:24

755

I.Straume

Ilze.Straume@vm.gov.lv, 67876076